[pic] | EVROPSKA KOMISIJA |

Bruselj, 13.12.2010

COM(2010) 788 konč.

2009/0060/A (COD)

SPOROČILO KOMISIJE EVROPSKEMU PARLAMENTU na podlagi člena 294(6) Pogodbe o delovanju Evropske unije v zvezi s

stališčem Sveta glede sprejetja Uredbe Evropskega parlamenta in Sveta o spremembi Uredbe (ES) št. 1905/2006 o vzpostavitvi instrumenta za financiranje razvojnega sodelovanja (prvotni predlog Komisije o „davčni spremembi“, COM(2009) 194)

2009/0060/A (COD)

SPOROČILO KOMISIJE EVROPSKEMU PARLAMENTU na podlagi člena 294(6) Pogodbe o delovanju Evropske unije v zvezi s

stališčem Sveta glede sprejetja Uredbe Evropskega parlamenta in Sveta o spremembi Uredbe (ES) št. 1905/2006 o vzpostavitvi instrumenta za financiranje razvojnega sodelovanja (prvotni predlog Komisije o „davčni spremembi“, COM(2009) 194)

1. OZADJE

Datum predložitve predloga Evropskemu parlamentu in Svetu (dokument COM(2009) 194 konč. – (2009)/0060A COD): | predložitev: 21. april 2009 popravek: 30. november 2009, spremenjen: 1. december 2009 (začetek veljavnosti Lizbonske pogodbe) |

Datum mnenja Evropskega parlamenta, prva obravnava: | 21. oktober 2010 |

Datum predložitve spremenjenega predloga: | […] |

Datum sprejetja stališča Sveta: | 10. december 2010 |

2. CILJ PREDLOGA KOMISIJE

Med različnimi finančnimi instrumenti EU za zunanje sodelovanje obstajajo manjša neskladja v zvezi z izjemami od načela neupravičenosti do financiranja stroškov v zvezi z davki, carinami in drugimi prispevki, ki jih zaračunavajo tretje države, s strani EU.

Instrument razvojnega sodelovanja ne omogoča prožnosti pri neupravičenosti do financiranja takih stroškov. Pri drugih instrumentih je določeno, da se pomoč EU „načeloma“ ne sme uporabljati za financiranje takih stroškov. Zato ti instrumenti omogočajo prožnost glede posameznih primerov in odgovorni odredbodajalec se lahko po potrebi odloči, da so stroški upravičeni do financiranja, če je to v interesu dobrega finančnega poslovodenja in pravilnega izvajanja programov in projektov.

S predlogom se zato v besedilo doda beseda „načeloma“.

3. PRIPOMBE K STALIščU SVETA

3.1. Splošne pripombe k stališču Sveta

Komisija lahko sprejme stališče Sveta, ki je skladno s prvotnim predlogom Komisije in stališčem v prvi obravnavi Evropskega parlamenta, razen posebnih vprašanj, navedenih v nadaljevanju.

3.2. Glavne značilnosti stališča Sveta

V stališču Sveta so upoštevani naslednji ključni elementi:

- davki in carine : neupravičenosti do financiranja stroškov v zvezi z davki, carinami in drugimi prispevki se doda beseda „načeloma“, ki dopušča možnost izjem, ki se notranje urejajo ob upoštevanju navodil odgovornega odredbodajalca;

- razdelitev na dva ločena pravna akta : enega za instrument za razvojno sodelovanje, drugega za evropski instrument za demokracijo in človekove pravice. Komisija je prvotno predlagala en pravni akt z isto spremembo za oba instrumenta. Ustrezna sprememba instrumenta za razvojno sodelovanje (z dodatkom besede „načeloma“) je zdaj vključena v stališče Sveta o dokumentu COM(2010) 102 konč. – 2010/0059 COD (ki spreminja instrument za razvojno sodelovanje z vključitvijo spremljevalnih ukrepov glede banan).

3.3. Posebna vprašanja (spremembe Parlamenta, ki za Svet niso sprejemljive)

Delegirani akti (člen 290 PDEU): Parlament si s spremembami v prvi obravnavi prizadeva za uporabo postopka delegiranih aktov pri sprejemanju večletnih strateških dokumentov Komisije. Kljub dolgotrajnim in intenzivnim pogajanjem (zlasti na tristranskih sestankih 2. februarja, 23. marca in 20. oktobra) ni bilo mogoče doseči dogovora o tem vprašanju. Svet v svojem stališču v prvi obravnavi ni sprejel teh sprememb. Komisija si je pripravljena še naprej prizadevati za približevanje stališč institucij in za odpravo znatnih pomislekov glede sprememb Parlamenta, zlasti z zagotovitvijo, da lahko Parlament ustrezno nadzira oblikovanje strategij za zunanje sodelovanje in pravilno izvajanje zunanjih finančnih instrumentov.

Nacionalni parlamenti : Parlament je sprejel tudi spremembe, ki uvajajo sklicevanja na nacionalne parlamente, ki jih Svet ni sprejel. Komisija meni, da je glavni pomislek za spremembe Parlamenta, in sicer zagotavljati, da se lahko nacionalni parlamenti vključijo v spremljanje in vrednotenje izvajanja instrumenta, zajet v obstoječe določbe v zvezi z nacionalnimi parlamenti, zlasti protokoli k Sporazumu o delovanju Evropske unije (SDEU).

4. SKLEPNA UGOTOVITEV

Komisija lahko sprejme stališče Sveta v prvi obravnavi.